ddrg/super_eurlex huggingface dataset:
(43)

Konkretno, znatan dio sektora industrije čelika, koji je glavna sirovina u proizvodnji proizvoda iz postupka revizije, i dalje je u vlasništvu kineske vlade. Mnogi najveći proizvođači čelika u državnom su vlasništvu. Neki su izričito navedeni u „Planu za prilagodbu i modernizaciju industrije čelika za razdoblje od 2016. do 2020.”. Na primjer, društvo Shanxi Taiyuan Iron & Steel Co. Ltd. („Tisco”), u vlasništvu kineske države, na svojim internetskim stranicama navodi da je „div u proizvodnji željeza i čelika”, koji se „razvio u izuzetan kompleks za proizvodnju željeza i čelika na veliko, koji je integriran s djelatnostima vađenja željeza, proizvodnje, prerade i isporuke željeza i čelika te trgovine njima” (23). Baosteel je još jedno veliko kinesko poduzeće u državnom vlasništvu koje se bavi proizvodnjom čelika te je dio nedavno konsolidiranog poduzeća China Baowu Steel Group Co. Ltd. (bivši Baosteel Group i Wuhan Iron & Steel).) (24). Iako se procjenjuje da je broj poduzeća u državnom vlasništvu i broj društava u privatnom vlasništvu teoretski približno jednak, četiri od pet kineskih proizvođača čelika među 10 najvećih svjetskih proizvođača čelika u državnom su vlasništvu (25). Istodobno, iako je deset najvećih proizvođača činilo samo 36 % ukupne industrijske proizvodnje u 2016., kineska je vlada iste godine utvrdila cilj da do 2025. konsolidira 60–70 % proizvodnje čelika u približno deset velikih poduzeća (26). Tu je namjeru kineska vlada ponovila u travnju 2019. prilikom najave objavljivanja smjernica za konsolidaciju industrije čelika (27). Takva konsolidacija mogla bi uključivati prisilna spajanja profitabilnih privatnih društava s poduzećima u državnom vlasništvu koja ostvaruju slabe rezultate (28).
(10)

Procjena ranjivosti koju provodi Frontex mehanizam je koji dopunjuje mehanizam evaluacije i praćenja uspostavljen ovom Uredbom kako bi se osigurala kontrola kvalitete na razini Unije i stalna pripravnost na razini Unije i na nacionalnoj razini za odgovor na sve izazove na vanjskim granicama. Tu bi procjenu ranjivosti trebalo uzeti u obzir pri pripremi aktivnosti evaluacije i praćenja, čime bi se osigurala aktualna informiranost o stanju. Oba mehanizma sastavni su dio europskog integriranog upravljanja granicama. Sinergije između procjene ranjivosti i mehanizma evaluacije i praćenja trebalo bi maksimalno povećati kako bi se dobila bolja slika stanja funkcioniranja schengenskog prostora, izbjegavajući, koliko je to moguće, dvostruki rad i proturječne preporuke. U tu bi svrhu Frontex i Komisija trebali redovito razmjenjivati informacije o rezultatima obaju mehanizama. Kako bi se povećala strateška usmjerenost i postigle usmjerenije osmišljane evaluacije, potrebno je i dodatno povećati sinergije s relevantnim mehanizmima i platformama kojima upravljaju agencije Unije i nacionalne uprave, kao što su Europska multidisciplinarna platforma za borbu protiv kaznenih djela (EMPACT), i s nadzorom koji Komisija provodi uz potporu eu-LISA-e u pogledu pripreme država članica za provedbu relevantnih IT sustava kao i s nalazima nacionalnih mehanizama za kontrolu kvalitete, ako je to relevantno.
(289)

Obujam uvoza iz ostalih trećih zemalja u razmatranom razdoblju kretao se kako slijedi: Tablica 11. Uvoz iz trećih zemalja Zemlja 2017. 2018. 2019. IP Japan Obujam (u tonama) [od 85 000 do 95 000 ] [od 60 000 do 70 000 ] [od 45 000 do 55 000 ] [od 105 000 do 115 000 ] Indeks 100 72 47 122 Tržišni udio [od 11 % do 15 %] [od 8 % do 11 %] [od 5 % do 8 %] [od 14 % do 18 %] Indeks 100 73 54 122 Prosječna cijena (EUR/tona) [od 1 200 do 1 500 ] [od 1 200 do 1 500 ] [od 1 200 do 1 500 ] [od 1 000 do 1 300 ] Indeks 100 101 105 87 Turska Obujam (u tonama) 43 571 46 929 52 626 54 537 Indeks 100 108 121 125 Tržišni udio [od 6 % do 8 %] [od 6 % do 8 %] [od 7 % do 9 %] [od 7 % do 9 %] Indeks 100 108 121 125 Prosječna cijena (EUR/tona) 1 140 1 155 1 088 981 Indeks 100 101 96 86 SAD Obujam (u tonama) 40 494 34 952 30 911 30 952 Indeks 100 87 77 76 Tržišni udio [od 5 % do 7 %] [od 4 % do 6 %] [od 4 % do 6 %] [od 4 % do 6 %] Indeks 100 88 75 75 Prosječna cijena (EUR/tona) 3 646 3 936 4 522 4 431 Indeks 100 108 124 122 Ostale treće zemlje Obujam (u tonama) 32 587 29 109 29 046 28 594 Indeks 100 89 89 88 Tržišni udio [od 4 % do 6 %] [od 3 % do 5 %] [od 3 % do 5 %] [od 3 % do 5 %] Indeks 100 90 89 88 Prosječna cijena (EUR/tona) 3 407 3 176 3 070 3 149 Indeks 100 93 90 92 Izvor: Eurostat, podaci za Japan prilagođeni prema povjerljivim tržišnim informacijama.
(33)

Kvaliteta podataka te točnost procjene rizika i izračuna kapitalnih zahtjeva uvelike ovise o pouzdanosti IT sustava koji se upotrebljavaju u primjeni IRB pristupa. Nadalje, kontinuitet i dosljednost postupaka upravljanja rizicima i izračuna kapitalnih zahtjeva mogu se osigurati samo ako su IT sustavi koji se upotrebljavaju u te svrhe sigurni, zaštićeni i pouzdani te ako je IT infrastruktura dovoljno stabilna. Stoga nadležna tijela trebaju provjeriti pouzdanost IT sustava institucije i stabilnost IT infrastrukture.
(88)

Potpora za proizvodnju pastrve osigurana je na temelju predsjedničkih odluka i priopćenja koji se u skladu s člankom 19. Zakona o poljoprivredi br. 5488 izdaju svake godine. Tim se odlukama i priopćenjima svake godine mijenja priroda potpore: Tablica 1. Program izravne potpore za proizvodnju pastrve Godina Program potpore Iznos potpore po kilogramu 2016. pastrva do 250 MT 0,65 TRY pastrva do 500 MT 0,325 TRY 2017. pastrva do 250 MT 0,75 TRY pastrva do 500 MT 0,375 TRY pastrva mase veće od jednog kilograma (dodatno plaćanje) 0,25 TRY 2018. pastrva do 250 MT 0,75 TRY pastrva do 500 MT 0,375 TRY pastrva mase veće od jednog kilograma do 250 MT (dodatno plaćanje) 0,25 TRY pastrva mase veće od jednog kilograma do 500 MT (dodatno plaćanje) 0,125 TRY 2019. pastrva do 350 MT 0,75 TRY pastrva mase veće od jednog kilograma do 350 MT 1,5 TRY 2020. (RIPR) pastrva do 350 MT 0,75 TRY pastrva mase veće od jednog kilograma do 350 MT 1,5 TRY
(5)

U skladu s člankom 72.e stavkom 4. prvim podstavkom Uredbe (EU) br. 575/2013, sanacijska tijela mogu GSV instituciji sa strategijom sanacije s višestrukim točkama pristupanja dopustiti da odbije određena ulaganja u instrumente regulatornog kapitala i instrumente prihvatljivih obveza svojih društava kćeri koja ne pripadaju istoj sanacijskoj grupi odbijanjem manjeg, prilagođenog iznosa koji utvrdi sanacijsko tijelo. Člankom 72.e stavkom 4. drugim podstavkom te uredbe propisano je da se u takvim slučajevima razlika između prilagođenog i izvornog iznosa odbija od kapaciteta apsorpcije gubitaka i dokapitalizacije dotičnog društva kćeri. U skladu sa standardom TLAC, u takvom bi pristupu trebalo voditi računa o zahtjevima za dotično društvo kćer za regulatorni kapital i prihvatljive obveze koji su zasnovani i koji nisu zasnovani na rizicima. Osim toga, taj bi se pristup trebao primjenjivati na sva društva kćeri iz trećih zemalja koja su dio te GSV institucije sve dok se na ta društva kćeri primjenjuje sustav sanacije koji je, prema relevantnom sanacijskom tijelu u Uniji, pravno izvršiv i primjenjuje međunarodno dogovorene standarde, točnije dokument „Ključna obilježja djelotvornih postupaka sanacije financijskih institucija” („Key Attributes of Effective Resolution Regimes for Financial Institutions”) Odbora za financijsku stabilnost, koji je objavljen u listopadu 2011., i standard TLAC.
„(d)

osigurava da su sankcije koje se izriču u slučaju povreda i koliko je to moguće u skladu s nacionalnim zakonodavstvom za ponovljene teške povrede, osobito one iz članka 35. stavka 3. točke (c) podtočaka iii. i iv., razmjerne njihovoj težini kako bi bile djelotvorne u osiguranju usklađenosti, odvraćanju od daljnjih povreda ili njihova ponavljanja i oduzimanju svih koristi koje su prekršitelji ostvarili povredom.”;
(1)

Agresivni rat Rusije protiv Ukrajine koji traje od 24. veljače 2022. utječe na subjekte u sektoru ribarstva i akvakulture u Uniji. Zbog prekida trgovinskih tokova proizvoda ključnih za sektor ribarstva i akvakulture iz Rusije i iz Ukrajine naglo su se dodatno povećale cijene glavnih ulaznih materijala kao što su energija i sirovine. Teške posljedice za trgovinu između Ukrajine i Unije ima i nemogućnost odvijanja prometa s obzirom na to da zbog ruskih napada ukrajinske zračne luke više nisu u funkciji a sve aktivnosti komercijalnog brodskog prijevoza u ukrajinskim lukama obustavljene su. Trenutačna kriza vjerojatno će ozbiljno utjecati na opskrbu Unije žitaricama, biljnim uljima i bijelom ribom iz Rusije i iz Ukrajine, što će dovesti do nestašice ključnih sirovina i znatnog povećanja cijena hrane za ribe. Dio flote Unije prestao je obavljati ribolov zbog nemogućnosti kompenzacije povećanih ulaznih troškova, kao što je nagli porast cijena energije, i zbog smanjene profitabilnosti ribolova. Kombinirani učinak nestašice sirovina i povećanja troškova osjeća se i u sektoru uzgoja i prerade morskih organizama. Sve je to dovelo do znatnog poremećaja tržišta uzrokovanog znatnim povećanjem troškova i poremećajima u trgovini, a što zahtijeva djelotvorne i učinkovite mjere.
General pukovnik Myint Swe član je oružanih snaga Mjanmara (Tatmadaw) te je bio imenovan potpredsjednikom od strane Tatmadawa do 1. veljače 2021. Tog je dana Myint Swe s ostalim članovima Tatmadawa sudjelovao na sastanku Nacionalnog vijeća obrane i sigurnosti. Sastanak Nacionalnog vijeća obrane i sigurnosti bio je neustavan jer na njemu nisu bili nazočni civilni članovi. Tijekom tog sastanka Myint Swe proglašen je vršiteljem dužnosti predsjednika. Potom je Myint Swe proglasio izvanredno stanje i predao zakonodavnu, izvršnu i sudsku vlast države vrhovnom zapovjedniku obrambenih snaga generalu Min Aung Hlaingu. Prekršen je postupak za proglašenje izvanrednog stanja jer prema Ustavu samo predsjednik ima ovlasti za proglašenje izvanrednog stanja. Myint Swe 31. siječnja 2022. odobrio je produljenje izvanrednog stanja do 31. srpnja 2022.

35.

U Chit Naing (također poznat kao: Sate Pyin Nyar)

Datum rođenja: prosinac 1948. Mjesto rođenja: selo Kyee Nee, općina Chauk, regija Magway, Mjanmar/Burma Državljanstvo: Mjanmar Spol: muški Adresa: Yadanar Street 150, Yadanar Housing (blizu sela Tine Yin Thar), općina Tharkayta, Yangon, Mjanmar

U Chit Naing ministar je u vladi Unije, na čelu Ministarstva Ureda vlade Unije (2). Od 2. veljače 2021. do 1. kolovoza 2021. bio je ministar informiranja. Imenovao ga je predsjednik Državnog upravnog vijeća koje je 2. veljače 2021. preuzelo zakonodavnu, izvršnu i sudsku vlast države. Kao ministar informiranja bio je odgovoran za državne medije (televizijske kuće MWD i MRTV, novinske kuće Myanmar Alin, Kyemon i Global New Light of Myanmar te novinske agencije Myanmar News Agency (MNA) i Myanmar Digital News) i time za emitiranje i objavu službenih vijesti. Dok je obnašao funkciju ministra informiranja novine su bile pune članaka naklonjenih vojsci te je stoga odgovoran za propagandu vojne hunte i širenje dezinformacija s pomoću državnih medija koji ne izvješćuju istinito. Izravno je odgovoran za odluke koje su dovele do represije nad mjanmarskim medijima. To uključuje direktive kojima je neovisnim medijima naloženo da ne upotrebljavaju pojmove „državni udar”, „vojni režim” i „hunta” te zbog kojih je u toj zemlji zabranjeno pet lokalnih novinskih kuća. U svojoj prethodnoj i aktualnoj funkciji člana vlade njegova djelovanja, politike i aktivnosti podrivaju demokraciju i vladavinu prava u Mjanmaru/Burmi.
(9)

Za svaku tvar koja se ovom Uredbom uvrštava u Prilog XIV. Uredbi (EZ) br. 1907/2006 trebalo bi odrediti datum od kojeg se zabranjuje stavljanje na tržište i uporaba te tvari, osim ako se odobri autorizacija, kako je propisano člankom 58. stavkom 1. točkom (c) podtočkom i. Uredbe (EZ) br. 1907/2006, uzimajući u obzir mogućnosti Agencije da obradi zahtjeve za autorizaciju. Ni za jednu od tih tvari nema razloga da se kao datum iz članka 58. stavka 1. točke (c) podtočke ii. Uredbe (EZ) br. 1907/2006 odredi raniji datum od 18 mjeseci prije datuma iz članka 58. stavka 1. točke (c) podtočke i. te uredbe.
(6)

u Prilogu XXI. nakon dijela 1. dodaju se sljedeći dijelovi 2., 3. i 4.: „DIO 2. Opisi zona ili kompartmenata trećih zemalja ili područja iz stupca 2. tablice iz dijela 1. Ime treće zemlje ili područja Oznaka zone/kompartmenta Opis zone Kanada CA-1 Britanska Kolumbija CA-2 Alberta CA-3 Saskatchewan CA-4 Manitoba CA-5 Novi Brunswick CA-6 Nova Škotska CA-7 Otok Princa Edwarda CA-8 Newfoundland i Labrador CA-9 Yukon CA-10 Sjeverozapadni teritoriji CA-11 Nunavut CA-12 Quebec Malezija MY-1 Poluotočna (zapadna) Malezija Sjedinjene Američke Države US-1 Cijela zemlja osim sljedećih saveznih država: New York, Ohio, Illinois, Michigan, Indiana, Wisconsin, Minnesota i Pennsylvania US-2 Humboldt Bay (Kalifornija) US-3 Netarts Bay (Oregon) US-4 Wilapa Bay, Totten Inlet, Oakland Bay, Quilcence Bay i Dabob Bay (Washington) US-5 NELHA (Havaji) DIO 3. Posebni uvjeti iz stupca 7. tablice iz dijela 1. A Akvatične životinje i proizvodi životinjskog podrijetla od akvatičnih životinja osim živih akvatičnih životinja na koje se odnosi dio II.2.4. predloška službenog certifikata FISH-CRUST-HC moraju potjecati iz treće zemlje ili područja, ili njihove zone ili kompartmenta, koji su navedeni u stupcu 2. dijela 1. ovog Priloga. To se primjenjuje u svim slučajevima ne dovodeći u pitanje Provedbenu uredbu Komisije (EU) 2021/405 (*1). B Akvatične životinje i proizvodi životinjskog podrijetla od akvatičnih životinja osim živih akvatičnih životinja na koje se odnosi dio II.2.4. predloška službenog certifikata MOL-HC moraju potjecati iz treće zemlje ili područja, ili njihove zone ili kompartmenta, koji su navedeni u stupcu 2. dijela 1. ovog Priloga. To se primjenjuje u svim slučajevima ne dovodeći u pitanje Provedbenu uredbu (EU) 2021/405. Ovaj službeni certifikat smije se upotrebljavati samo za ulazak u Uniju pošiljaka živih akvatičnih životinja namijenjenih prehrani ljudi koje su u skladu sa zdravstvenim normama za žive školjke utvrđenima u odjeljku VII. poglavlju V. Priloga III. Uredbi (EZ) br. 853/2004 Europskog parlamenta i Vijeća (*2) i kriterijima sigurnosti hrane utvrđenima u poglavlju 1. točkama 1.17. i 1.25. Priloga I. Uredbi Komisije (EZ) br. 2073/2005 (*3). DIO 4. Jamstva u pogledu zdravlja životinja iz stupca 8. tablice iz dijela 1. Nema.”
(3)

članak 6. zamjenjuje se sljedećim: „Članak 6. Uvjeti za odobravanje podnositeljâ zahtjeva za potporu 1. Podnositelje zahtjeva za potporu odobrava nadležno tijelo države članice u kojoj se nalazi obrazovna ustanova kojoj se isporučuju proizvodi i/ili u kojoj se distribuiraju proizvodi. Podnositelji zahtjeva moraju se za odobrenje u pisanom obliku obvezati da će: (a) osigurati da proizvodi koje financira Unija u okviru programa u školama za koje se prijavljuju za potporu budu na raspolaganju za konzumaciju djeci u obrazovnoj ustanovi ili ustanovama, (b) potporu dodijeljenu za prateće obrazovne mjere i mjere praćenja, ocjenjivanja i promidžbe koristiti u skladu s ciljevima programa u školama i u skladu s nacionalnim zdravstvenim savjetima i preporukama o prehrani za predmetnu dobnu skupinu ako se prateće obrazovne mjere odnose na teme zdravlja i prehrane; (c) vratiti neopravdano primljene potpore za predmetne količine ako se ustanovi da se ti proizvodi ne distribuiraju djeci ili da nisu prihvatljivi za potporu Unije, (d) vratiti neopravdano primljene potpore za prateće obrazovne mjere i mjere praćenja, ocjenjivanja i promidžbe ako se ustanovi da se te mjere ili aktivnosti ne provode pravilno; (e) nadležnom tijelu na zahtjev omogućiti uvid u popratnu dokumentaciju, (f) nadležnom tijelu dopustiti provedbu svih nužnih kontrola, a posebno kontrole evidencije i fizičke inspekcije; (g) ako podnositelj zahtjeva nije obrazovna ustanova, voditi evidenciju o nazivima i adresama obrazovnih ustanova ili obrazovnih tijela koja primaju njihove proizvode i o količinama pojedinih proizvoda koje su prodali ili isporučili. Nadležna tijela mogu odrediti sve dodatne pisane obveze koje podnositelji zahtjeva za potporu trebaju preuzeti. Ako se zahtjevi za potporu odnose na aktivnosti koje podliježu postupku javne nabave, države članice mogu smatrati da je odobrenje dobiveno ako su obveze iz prvog i drugog podstavka obuhvaćene uvjetima za sudjelovanje u postupku javne nabave. 2. Kad je riječ o podnositeljima zahtjeva za potporu koji se odnose samo na isporuku i/ili distribuciju proizvoda, ne primjenjuje se stavak 1. točke (b) i (d). 3. Kad je riječ o podnositeljima zahtjeva za potporu koji se odnose samo na prateće obrazovne mjere, ne primjenjuje se stavak 1. točke (a), (c) i (g). 4. Kad je riječ o podnositeljima zahtjeva za potporu koji se odnose samo na mjere praćenja, ocjenjivanja i promidžbe, ne primjenjuje se stavak 1. točke (a), (c) i (g). 5. Ako se kriteriji i uvjeti nisu promijenili, države članice mogu smatrati valjanima odobrenja dobivena u okviru programa voća i povrća u školama u skladu s Delegiranom uredbom (EU) 2016/247 i/ili u okviru programa mlijeka u školama u skladu s Uredbom (EZ) br. 657/2008.”.
1.

članak 110. mijenja se kako slijedi: (a) stavak 2. mijenja se kako slijedi: i. u prvom podstavku datum „27. svibnja 2024.” zamjenjuje se datumom „27. svibnja 2025.”; ii. u drugom podstavku datum „27. svibnja 2024.” zamjenjuje se datumom „27. svibnja 2025.”; (b) stavci 3. i 4. zamjenjuju se sljedećim: „3. Odstupajući od članka 5. ove Uredbe, proizvodi iz drugog i trećeg podstavka ovog stavka mogu se staviti na tržište ili u uporabu do datuma utvrđenih u tim podstavcima pod uvjetom da od datuma početka primjene ove Uredbe ti proizvodi i dalje budu usklađeni s Direktivom 98/79/EZ i da nema značajnih promjena u izvedbi i namjeni tih proizvoda. Proizvodi s potvrdom koja je izdana u skladu s Direktivom 98/79/EZ i koja je valjana na temelju stavka 2. ovog članka mogu se staviti na tržište ili u uporabu do 26. svibnja 2025. Proizvodi za koje u postupku ocjenjivanja sukladnosti u skladu s Direktivom 98/79/EZ nije bila potrebna uključenost prijavljenog tijela i za koje je izjava o sukladnosti sastavljena prije 26. svibnja 2022. u skladu s tom direktivom, a za koje je u postupku ocjenjivanja sukladnosti u skladu s ovom Uredbom potrebna uključenost prijavljenog tijela, mogu se stavljati na tržište ili u uporabu do sljedećih datuma: (a) 26. svibnja 2025., za proizvode klase D; (b) 26. svibnja 2026., za proizvode klase C; (c) 26. svibnja 2027., za proizvode klase B; (d) 26. svibnja 2027., za proizvode klase A koji se stavljaju na tržište u sterilnom stanju. Odstupajući od prvog podstavka ovog stavka, zahtjevi iz ove Uredbe koji se odnose na posttržišni nadzor, nadzor tržišta, vigilanciju, registraciju gospodarskih subjekata i proizvoda primjenjuju se na proizvode iz drugog i trećeg podstavka ovog stavka umjesto odgovarajućih zahtjeva iz Direktive 98/79/EZ. Ne dovodeći u pitanje Poglavlje IV. i stavak 1. ovog članka, prijavljeno tijelo koje je izdalo potvrdu iz drugog podstavka ovog stavka i dalje je odgovorno za odgovarajući nadzor u pogledu svih primjenjivih zahtjeva povezanih s proizvodima za koje je izdalo potvrdu. 4. Proizvodi koji su zakonito stavljeni na tržište u skladu s Direktivom 98/79/EZ prije 26. svibnja 2022. mogu se i dalje stavljati na raspolaganje na tržištu ili u uporabu do 26. svibnja 2025. Proizvodi koji su zakonito stavljeni na tržište od 26. svibnja 2022. u skladu sa stavkom 3. ovog članka mogu se i dalje stavljati na raspolaganje na tržištu ili u uporabu do sljedećih datuma: (a) 26. svibnja 2026., za proizvode iz stavka 3. drugog podstavka ili stavka 3. trećeg podstavka točke (a); (b) 26. svibnja 2027., za proizvode iz stavka 3. trećeg podstavka točke (b); (c) 26. svibnja 2028., za proizvode iz stavka 3. trećeg podstavka točaka (c) i (d).”;
Članak 1.

2. Dodatna oznaka TARIC B773 prethodno dodijeljena društvu Oyama Bicycles (Taicang) Co. Ltd primjenjuje se na društvo Oyama Technology (Jiangsu) Co., Ltd od 3. studenoga 2020.
(23)

U okviru EFPRA-e trebalo bi moći poduprijeti inovacije i ulaganja na ribarskim plovilima Unije. Ta bi potpora trebala uključivati mjere čiji je cilj poboljšanje zdravlja, sigurnosti i radnih uvjeta, energetske učinkovitosti i kvalitete ulova. To ne bi smjelo uključivati nabavu opreme kojom se povećava sposobnost ribarskih plovila da pronađu ribu. Takva potpora ne bi smjela dovesti ni do povećanja ribolovnih aktivnosti nijednog pojedinačnog plovila, osim ako je to izravna posljedica povećanja bruto tonaže ribarskog plovila koje je potrebno za poboljšanje sigurnosti, radnih uvjeta ili energetske učinkovitosti. U tim slučajevima povećanje ribolovnog kapaciteta pojedinačnog plovila trebalo bi nadoknaditi prethodnim povlačenjem barem iste količine ribolovnog kapaciteta bez javne potpore iz istog segmenta flote ili segmenta flote u kojem ribolovni kapacitet nije u skladu s dostupnim ribolovnim mogućnostima, kako se ne bi došlo do povećanja ribolovnog kapaciteta na razini flote. Osim toga, potpora se ne bi smjela dodjeljivati za puko usklađivanje sa zahtjevima koji su obvezni na temelju prava Unije, uz iznimku zahtjeva koje je uvela država članica kako bi se provele neobvezne odredbe iz Direktive Vijeća (EU) 2017/159 (11) te u pogledu kupnje i ugradnje određene opreme za kontrolne svrhe te upravljanja tom opremom. U okviru strukture bez normativnih mjera države članice su te koje bi trebale utvrditi precizna pravila o prihvatljivosti tih ulaganja. U pogledu zdravstvenih, sigurnosnih i radnih uvjeta na ribarskim plovilima trebalo bi dopustiti višu stopu intenziteta potpore od one koja se primjenjuje na druge operacije.
(89)

Kako bi se Komisiji omogućilo da rashode ostvarene prije najranijeg mogućeg datuma plaćanja ili nakon najkasnijeg mogućeg datuma plaćanja učini prihvatljivima za financiranje sredstvima Unije, uz istodobno ograničavanje njihova financijskog učinka, to delegiranje ovlasti trebalo bi uključivati i odstupanja od neprihvatljivosti plaćanja koja korisnicima izvršavaju agencije za plaćanja prije najranijeg ili nakon najkasnijeg mogućeg datuma plaćanja. Nadalje, radi uspostave jasnih pravila i uvjeta za države članice, to delegiranje ovlasti trebalo bi obuhvaćati i stopu suspenzije plaćanja povezanu s godišnjim poravnavanjem, te stopu i trajanje suspenzije plaćanja te uvjet za nadoknadu ili smanjenje tih iznosa s obzirom na višegodišnje praćenje uspješnosti. To delegiranje ovlasti trebalo bi uključivati i intervencije ili mjere za koje države članice mogu plaćati predujmove kako bi se osigurao kontinuitet s pravilima utvrđenima u Uredbi (EU) br. 1306/2013 i relevantnim provedbenim i delegiranim aktima, uz istodobno poštovanje financijskih ograničenja iz članka 11. stavka 2. točke (b) Financijske uredbe. Kako bi se uzeli u obzir prihodi koje su agencije za plaćanja prikupile za proračun Unije pri izvršavanju plaćanja na temelju izjava o rashodima koje su podnijele države članice, to delegiranje ovlasti trebalo bi obuhvaćati i uvjete za nadoknadu određenih vrsta rashoda i prihoda u okviru EFJP-a i EPFRR-a. Nadalje, i s ciljem omogućavanja pravedne raspodjele odobrenih sredstava koja su na raspolaganju državama članicama, to delegiranje ovlasti trebalo bi se odnositi na metode primjenjive na obveze i plaćanja iznosa ako proračun Unije nije usvojen do početka proračunske godine ili ako ukupni iznos predviđenih obveza prekoračuje prag iz članka 11. stavka 2. Financijske uredbe.
(10)

Kako bi se osigurala djelotvorna uporaba sredstava FPT-a, pristup FPT-u trebalo bi ograničiti na 50 % nacionalnih dodijeljenih sredstava za one države članice koje se još nisu obvezale provesti cilj, u skladu s ciljevima Pariškog sporazuma, postizanja klimatski neutralne Unije do 2050., dok bi preostalih 50 % trebalo biti dostupno za programiranje po prihvaćanju takve obveze. Kako bi se osigurala pravednost i jednako postupanje prema državama članicama, ako se država članica do 31. prosinca bilo koje godine počevši od 2022. nije obvezala na provedbu cilja postizanja klimatski neutralne Unije do 2050., proračunsku obvezu za prethodnu godinu trebalo bi opozvati u cijelosti sljedeće godine.
(a)

do 15. lipnja svake godine obavješćuje Komisiju o tome hoće li se na njezina plovila zabrana ribolova primjenjivati u razdoblju od 29. srpnja do 8. listopada ili u razdoblju od 9. studenoga do 19. siječnja. Komisija obavješćuje Tajništvo IATTC-a o primjenjivom razdoblju zabrane ribolova do 15. srpnja svake godine;